پەشێویی بەکارھێنانی ماددە ھۆشبەرەکان
پەشێویی بەکارھێنانی ماددە ھۆشبەرەکان بریتییە لە بەکارھێنانی یەک یان چەند دەرمانێک کە لە ئەنجامدا ئازار و بێتوانایی بەرچاوی کلینیکی لێدەکەوێتەوە. ھەرچەندە ڕەنگە زاراوەی «ماددە» بە واتای ماددەیەکی فیزیکی بێت، بەڵام لەم دۆخەدا «ماددە» سنووردارە بە دەرمانە دەروونییەکانەوە. پەشێویی بەکارھێنانی ماددە ھۆشبەرەکان دەگەڕێتەوە بۆ زیادەڕۆیی بەکارھێنان یان پشتبەستن بە ماددە ھۆشبەرەکان، کە دەبێتە ھۆی کاریگەری زیانبەخش لەسەر تەندروستی جەستەیی و دەروونی تاک و خۆشگوزەرانی کەسانی دیکە.  

ئەم پەشێوییە بە شێوازێکی بەکارھێنانی پاتۆلۆژی بەردەوامی دەرمان، یان دەرمانی نا پزیشکی یان ژەھر دەناسرێتەوە، کە دەبێتە ھۆی دەرئەنجامە کۆمەڵایەتییە نەرێنییە بەردەوامەکانی پەیوەست بە بەکارھێنانی ماددە ھۆشبەرەکان، وەک نەتوانینی ئامادەبوون لە کۆبوونەوەکانی کار، پابەندبوونەکانی خێزان و خوێندنگە، ململانێی نێوان کەسەکان، و کێشەی یاسایی. ھەندێک مشتومڕی بەردەوام ھەیە لەسەر جیاوازییە وردەکانی نێوان بەکارھێنانی ماددە ھۆشبەرەکان و وابەستەیی پێیەوە، بەڵام ڕادەی ستانداری کردارەکانی ئێستا جیاوازی دەکات لە نێوان ئەو دووانەدا بە پێناسەکردنی وابەستەیی ماددە ھۆشبەرەکان لە ڕووی نیشانە فیزیۆلۆژی و ڕەفتارییەکانی بەکارھێنانی ماددە ھۆشبەرەکانەوە، و بەکارھێنانی ماددە ھۆشبەرەکان لە ڕووی دەرئەنجامە کۆمەڵایەتییە خراپەکانەوە.

سەرچاوەکان